

Οΐ9ίΙΛ!5^9η0£) I 
ΤΐΊβ0ά0Γ03 ΜουΓΠίΜΐ 
03ΐβ: 2011.11.2|®!:15:26 
ΕΕΤ 

Κβ380Γ: 3ίΒ1Βα ΡΟΡ 
(θηΟβΰΰθίΐΙ I 
1-θθ3ΐίοη: ΕϋιπίΚο 

Τνρο9Γ3Γίο 


6919 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 244 

21 Νοεμβρίου 2011 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

111. Θέση σε κυκλσφορία νέων αναμνηστικών κερμά¬ 
των κυκλοφορίας 2 € κοπής 2012 για τον εορτα¬ 
σμό της δεκαετούς επετείου κυκλοφορίας χαρτο¬ 
νομισμάτων και κερμάτων ευρώ και καθορισμός 
των κύριων γνωρισμάτων τους. 1 

ΣΥΜΒΑΣΕΙΣ 

Πρόσθετη Πράξη Σύμβασης χρηματοδότησης του Ει¬ 
δικού Λογαριασμού Εγγυήσεων Γεωργικών Προ¬ 
ϊόντων (ΕΛΕΓΕΠ) μεταξύ του Ελληνικού Δημοσίου 
και της Αγροτικής Τράπεζας της Ελλάδος Α.Ε. με 
αντικείμενο τη χρηματοδότηση του Ελληνικού Δη¬ 
μοσίου με το ποσό των δύο δις οκτακοσίων εκα¬ 
τομμυρίων ευρώ (2.800.000.000,00 €) σε ανοιχτό 
λογαριασμό και με σκοπό τη περαιτέρω χρηματο¬ 
δότηση του Ο.Π.Ε.Κ.Ε.Π.Ε., για πραγματοποίηση πλη¬ 
ρωμών των κοινοτικών ενισχύσεων στα πλαίσια της 
Κοινής Γεωργικής Πολιτικής, που επιβαρύνουν τον 
ΕΛΕΓΕΠ κατά την περίοδο από 16 Οκτωβρίου 2011 
μέχρι 15 Οκτωβρίου 2012, σύμψωνα με τον κανονι¬ 
σμό 1290/2005 του Συμβουλίου για τη Χρηματοδό¬ 
τηση της Κοινής Γ εωργικής Πολιτικής. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 111 
Θέση σε κυκλοφορία νέων αναμνηστικών κερμάτων κυκλο¬ 
φορίας 2 € κοπής 2012 για τον εορτασμό της δεκαετούς 
επετείου κυκλοφορίας χαρτονομισμάτων και κερμάτων 
ευρώ και καθορισμός των κύριων γνωρισμάτων τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις του άρθρου 128 (παρ. 2) της Συνθήκης 
για τη Λειτουργία της Ευρωπαϊκής Ένωσης, το κείμενο 
της οποίας ενοποιήθηκε με την Συνθήκη της Λισσαβό- 
νας που κυρώθηκε με το άρθρο πρώτο του ν. 3671/2008 
(Α' 129) και αποδόθηκε ενοποιημένα στην Επίσημη Εφη¬ 
μερίδα της Ευρωπαϊκής Ένωσης (Ο 83/30.03.2010). 


3. Τις διατάξεις του Κανονισμού του Συμβουλίου (ΕΚ) 
αριθμ. 975/1998 της 3ης Μα'Εου 1998 «για την ονομαστική 
αξία και τις τεχνικές προδιαγραφές των κερμάτων σε 
ευρώ που πρόκειται να κυκλοφορήσουν» (ΕΕ Ι_ 139 της 
11.5.1998, σελ. 6), όπως έχει τροποποιηθεί με τον Κανο¬ 
νισμό του Συμβουλίου (ΕΚ) αριθμ. 423/1999 της 22.2.1999 
(ΕΕ Ε 52 της 27.2.1999, σελ. 2). 

4. Τις διατάξεις της Σύστασης της Επιτροπής της 
19ης Δεκεμβρίου 2008 «για τη θέσπιση κοινών κατευ¬ 
θυντήριων γραμμών όσον αφορά τις εθνικές όψεις και 
την έκδοση των κερμάτων ευρώ που προορίζονται για 
κυκλοφορία» (ΕΕ Ε 9 της 14.01.2009, σελ. 52). 

5. Την από 17/1/2011 απόφαση των Υπουργών Οικονομι¬ 
κών της ζώνης ευρώ κατά τη συνεδρίαση του ΕυΓορΓουρ 
για την κοινή έκδοση αναμνηστικού κέρματος κυκλο¬ 
φορίας 2 € το έτος 2012 για τον εορτασμό της δεκαε¬ 
τούς επετείου κυκλοφορίας των χαρτονομισμάτων και 
κερμάτων ευρώ. 

5. Τις διατάξεις των άρθρων 1,2,3,4 (παραγρ. 1) και 6 
(παραγρ. 1) του ν. 2948/2001 «Κυκλοφορία τραπεζογραμ¬ 
ματίων και κερμάτων ευρώ και φορολογικές ρυθμίσεις 
για την εισαγωγή του ευρώ» (Α' 242). 

6. Τις διατάξεις του άρθρου δεύτερου (παραγρ. 2) του 
ν.δ. 488/1974 «Περί κυρώσεως της μεταξύ του Ελληνικού 
Δημοσίου και της Τραπέζης της Ελλάδος υπογραφείσης 
την 21ην Ιουνίου 1973 Συμβάσεως δϊ ής ρυθμίζονται 
τα της κοπής μεταλλικών κερμάτων του Δημοσίου, και 
άλλων τινών διατάξεων» (Α' 203). 

7. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το π.δ. 63/2005 (Α' 98). 

8. Τις διατάξεις των άρθρων 1 και 3 (παραγρ. Ια') της 
υπ’ αριθ. Υ350/8-7-2011 απόφασης του Πρωθυπουργού 
«Καθορισμός αρμοδιοτήτων των αναπληρωτών Υπουρ¬ 
γών Οικονομικών Φίλιππου Σαχινίδη και Παντελή Οικο¬ 
νόμου» (Β' 1603). 

9. Το γεγονός ότι από τις διατάξεις του παρόντος 
Π.Δ/τος προκαλείται δαπάνη σε βάρος του προϋπολογι¬ 
σμού του Υπουργείου Οικονομικών, έτους 2012, φορέας 
23-ΕΣΔ, ΚΑΕ Σ2536, το ύψος της οποίας θα ανέλθει στο 
ποσό των 400.000,00€ περίπου. 

10. Την υπ’ αριθ. Δ259/2011 γνωμοδότηση του Συμβου¬ 
λίου Επικρατείας μετά από πρόταση του Αναπληρωτή 
Υπουργού Οικονομικών, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 

1. Τίθενται σε κυκλοφορία νέα αναμνηστικά μεταλλικά 
κέρματα κυκλοφορίας των 2 € για τον εορτασμό της 
δεκαετούς επετείου κυκλοφορίας χαρτονομισμάτων και 
κερμάτων σε ευρώ. 

2. Τα κέρματα αυτά κόπτονται-τυπώνονται εφάπαξ 
σε ποσότητα 1.000.000 τεμαχίων με την παράσταση 
της εθνικής όψης διαφορετική από τα κυκλοφορούντα 
ελληνικά κέρματα της αξίας αυτής. Η παράσταση επί 
της κοινής όψης και η περιφερειακή γραφή είναι ίδιες με 
τα κυκλοφορούντα ελληνικά κέρματα της αξίας αυτής 
με έτος κοπής το 2012. 

3. Τα τεχνικά χαρακτηριστικά των κερμάτων είναι 
αυτά των κυκλοφορούντων κερμάτων των 2 €, όπως 
έχουν καθορισθεί στις διατάξεις του Κανονισμού του 
Συμβουλίου (ΕΚ) αριθμ. 975/1998 της 3ης Μάΐου 1998 για 
την ονομαστική αξία και τις τεχνικές προδιαγραφές των 
κερμάτων σε ευρώ, όπως ισχύει. 

Τα ειδικά χαρακτηριστικά της παράστασης που επε- 
λέγη κατόπιν δημόσιας διαδικτυακής ψηφοφορίας από 
τους πολίτες και τους κατοίκους της ευρωζώνης το 
διάστημα μεταξύ 6 και 24 Ιουνίου 2011, είναι: 

Περιμετρικά στο Δακτύλιο του κέρματος τίθενται τα 
12 αστέρια της Ευρωπαϊκής Ένωσης. 


Στον πυρήνα του κέρματος απεικονίζεται η παρά¬ 
σταση, η οποία συμβολίζει τον τρόπο κατά τον οποίο 
το ευρώ έχει καταστεί ένας παγκόσμιος παίκτης κατά 
την τελευταία δεκαετία και τη σημασία του για τις 
ζωές των κοινών ανθρώπων (που αναπαριστώνται με 
τον κόσμο στο σχέδιο), το εμπόριο (πλοίο), τη βιομη¬ 
χανία (εργοστάσιο) και την ενέργεια (αιολικοί σταθμοί 
ηλεκτροπαραγωγής). 

Περιμετρικά και στο κέντρο αναγράφεται η χώρα έκ¬ 
δοσης: ΕΛΛΗΝΙΚΗ ΔΗΜΟΚΡΑΤΙΑ και τα έτη 2002-2012. 

Η ονομαστική αξία του νομίσματος αναγράφεται μόνο 
στην κοινή όψη σύμφωνα με τις διατάξεις του άρθρου 3 
της από 19/12/2008 Σύστασης της Ευρωπαϊκής Επιτροπής. 

Άρθρο 2 

Τις ποσότητες του εν λόγω κέρματος το Ελληνικό 
Δημόσιο θα παραδίδει στην Τράπεζα της Ελλάδος. 

Το προϊόν από τη διάθεση των κερμάτων θα μετα- 
φέρεται σε πίστωση του σχετικού λογαριασμού που 
τηρείται στην Τράπεζα της Ελλάδος σύμφωνα με τις 
οδηγίες του Υπουργού Οικονομικών. 

Άρθρο 3 

Στο παρόν προσαρτάται παράρτημα στο οποίο απει¬ 
κονίζεται η νέα παράσταση της εθνικής όψης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΑΡΑΡΤΗΜΑ ΕΘΝΙΚΗΣ ΟΨΗΣ ΑΝΑΜΝΗΣΤΙΚΟΥ ΚΕΡΜΑΤΟΣ ΚΥΚΛΟΦΟΡΙΑΣ 2 4 , 
ΚΟΠΗΣ 2012, ΓΙΑ ΤΟΝ ΕΟΡΤΑΣΜΟ ΤΗΣ ΔΕΚΑΕΤΟΥΣ ΕΠΕΤΕΙΟΥ ΚΥΚΛΟΦΟΡΙΑΣ 
ΤΩΝ ΧΑΡΤΟΝΟΜΙΣΜΑΤΩΝ ΚΑΙ ΚΕΡΜΑΤΩΝ ΕΥΡΩ 



Άρθρο 4 

Η κυκλοφορία των υφισταμένων κερμάτων δεν επηρεάζεται από τις διατάξεις του παρόντος διατάγματος. 

Άρθρο 5 

Η ισχύς αυτού αρχίζει από την ημερομηνία δημοσίευσής τσυ στην Εφημερίδα της Κυβερνήσεως. 

Στον Υπουργό Οικονομικών αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Νοεμβρίου 2011 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΆΡΟΛΟΣ ΓΡ. ΠΑΠΟΥΛΙΑΣ 


ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΦΙΛΙΠΠΟΣ ΣΑΧΙΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΣΥΜΒΑΣΕΙΣ 

( 2 ) 

Πρόσθετη Πράξη Σύμβασης χρηματοδότησης του Ει¬ 
δικού Λογαριασμού Εγγυήσεων Γεωργικών Προ¬ 
ϊόντων (ΕΛΕΓΕΠ) μεταξύ του Ελληνικού Δημοσίου 
και της Αγροτικής Τράπεζας της Ελλάδος Α.Ε. με 
αντικείμενο τη χρηματοδότηση του Ελληνικού Δη¬ 
μοσίου με το ποσό των δύσ δις οκτακοσίων εκα- 
τσμμυρίων ευρώ (2.800.000.000,00 €) σε ανοιχτό 
λογαριασμό και με σκοπό τη περαιτέρω χρηματο¬ 
δότηση του Ο.Π.Ε.Κ.Ε.Π.Ε., για πραγματοποίηση πλη¬ 
ρωμών των κοινοτικών ενισχύσεων στα πλαίσια της 
Κοινής Γεωργικής Πολιτικής, που επιβαρύνουν τον 
ΕΛΕΓΕΠ κατά την περίοδο από 16 Οκτωβρίου 2011 
μέχρι 15 Οκτωβρίου 2012, σύμφωνα με τον κανονι¬ 
σμό 1290/2005 του Συμβουλίου για τη Χρηματοδό¬ 
τηση της Κοινής Γεωργικής Πολιτικής. 

Στην Αθήνα στις 4/11/2011 μεταξύ: 
α) Του Ελληνικού Δημοσίου που εκπροσωπείται νόμιμα 
από ταν Αναπληρωτή Υπουργό Οικονομικών Φίλιππο 
Σαχινίδη και τον Υπουργό Αγροτικής Ανάπτυξης και 
Τροφίμων Κωνσταντίνο Σκανδαλίδη και 
β) Της Αγροτικής Τράπεζας της Ελλάδος Α.Ε. με το 
διακριτικό τίτλο «ΑΤΕ03η1<» που εκπροσωπείται από το 
Διοικητή αυτής Θεόδωρο Πανταλάκη, συμψωνούνται 
τα εξής: 

Άρθρο Ιο 

Με την 5981/Ρ.Μ./2010 (ΦΕΚ Β' 1833/22.10.2010) σύμβα¬ 
ση μεταξύ του Ελληνικού Δημοσίου και της Αγροτικής 
Τράπεζας της Ελλάδος Α.Ε., η ΑΤΕόαηΚ, ανέλαβε α) την 
τήρηση και ταμειακή διαχείριση του Ειδικού Λογαρια¬ 
σμού Εγγυήσεων Γεωργικών Προϊόντων (ΕΛΕΓΕΠ) από 

16.10.2010 μέχρι 15.10.2014 και β) τη χρηματοδότηση του 
Ελληνικού Δημοσίου με το ποσό των δύο δις οκτακο¬ 
σίων εκατομμυρίων Ευρώ (2.800.000.000,00 €) σε ανοι¬ 
χτό λογαριασμό για την περίοδο από 16.10.2010 μέχρι 

15.10.2011 με την υποχρέωση ανανέωσής της επί τρία (3) 
οικονομικά έτη μέχρι το 2014 με υπογραφή πρόσθετης 
πράξης με τους αυτούς όρους και προϋποθέσεις. 

Άρθρο 2ο 

Ο Αναπληρωτής Υπουργός Οικονομικών και ο Υπουρ¬ 
γός Αγροτικής Ανάπτυξης και Τροφίμων, που εκπρο¬ 
σωπούν νόμιμα το Ελληνικό Δημόσιο και η Αγροτική 
Τράπεζα της Ελλάδος Α.Ε. με την παρούσα συμφωνούν 
και ανανεώνουν για ένα (1) οικονομικό έτος από 16.10.2011 


μέχρι 15.10.2012 τη χρηματοδότηση του Ελληνικού Δημο¬ 
σίου από την ΑΤΕ03ηΙ< με το ποσό των δύο δις οκτακο¬ 
σίων εκατομμυρίων ευρώ (2.800.000.000,00€) και εξου¬ 
σιοδοτούν την ΑΤΕ03ηΙ< να διαθέσει το προϊόν αυτής 
όπως έχει καθοριστεί στη σύμβαση 5981/Ρ.Μ./2010. 

Άρθρο 3ο 

Με βάση την 8η παράγραφο του άρθρου 2 της 5981/ 
Ρ.Μ./2010 σύμβασης, η οποία ορίζει ότι« Λόγω του μεγά¬ 
λου ύψους της χρηματοδότησης σε περίπτωση που για 
διαφόρους λόγους επέλθει διαφοροποίηση του κόστους 
άντλησης των κεφαλαίων της ΑΤΕ κατόπιν συμφωνίας 
των δύο συμβαλλομένων θα τροποποιείται ανάλογα 
το επιτόκιο», το οριζόμενο στην 3η παράγραφο του 
ιδίου άρθρου, «περιθώριο (πιοΓςίη) 2,30% ετησίως», ο 
Αναπληρωτής Υπουργός Οικονομικών και ο Υπουργός 
Αγροτικής Ανάπτυξης και Τροφίμων, που εκπροσωπούν 
νόμιμα το Ελληνικό Δημόσιο και η Αγροτική Τράπεζα 
της Ελλάδος Α.Ε., με την παρούσα συμφωνούν ότι ορί¬ 
ζεται σε «περιθώριο (πιαΓςίη) 4,30% ετησίως» λόγω της 
επελθούσας διαφοροποίησης του κόστους άντλησης. 

Άρθρο 4ο 

Ημερομηνία λήξης του δανείου (χρηματοδότησης) 
καθσρίζεται η 31.12.2012. Κατά τους λοιπούς όρους ή 
προϋποθέσεις ισχύουν ακριβώς όσα αναφέρονται στη 
σύμβαση 5981/Ρ.Μ./2010 αναπόσπαστο δε μέρος αποτε¬ 
λεί η παρούσα πρόσθετη πράξη σύμβασης. 

Άρθρο 5ο 

Σε πίστωση των προεκτεθέντων συντάχθηκε η πα¬ 
ρούσα σύμβαση, σε τέσσερα όμσια πρωτότυπα που 
υπογράφεται στη συνέχεια. 

Η παρούσα ισχύει από 16ης Οκτωβρίου 2011. 

Η Σύμβαση αυτή να δημοσιευθεί στην Εφημερίδα της 
Κυβερνήσεως. 

Οι Συμβαλλόμενοι 
Για το Ελληνικό Δημόσιο 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΦΙΛΙΠΠΟΣ ΣΑΧΙΝΙΔΗΣ ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 

Γ ια την Αγροτική Τ ράπεζα 
Ο Διοικητής 
Ο. ΠΑΝΤΑΛΑΚΗΣ 

